佐敦道華豐大廈火|百人濃煙中逃生 街坊:兩層樓燒毀燒到好犀利
油麻地佐敦道華豐大廈三級火,5死多人受傷送院。消防員繼續在場救出被困住戶,火警至上午10時半仍未救熄。有大廈居民指,走廊濃煙密布,有人被迫折返單位,有人冒險逃生,結果要躱在公共殘廁,等候消防員拯救,非常驚險。有人逃生時目擊2、3樓完全燒毀,「全部燒晒啲嘢,跌晒落嚟。」
潘小姐憶述走火經過稱,被家人喚醒,立即開門逃走。她說:「見唔到有人,有好多煙,有少少火,沿落樓梯走,一開始係想走前門,但因為太濃煙,唯有返屋企,閂晒門留喺屋企,後來又見後門少啲煙,於是又走去後門走,好彩行樓梯時無咩煙。」現時她在大廈對開安全位置等候安排,前往附近油麻地梁顯利社區中心休息,但心情還未平伏:「大家都好驚,大部份人走落嚟都好擔心。」
住12樓的女街坊憶述說:「聽到火警嗱嗱聲落嚟,樓梯已經好多煙,完全係睇唔到,手機開着燈都睇唔到,好大煙。」她要由消防員協助帶落樓。她形容二樓和三樓已經燒毀:「燒到好犀利,消防員已經救熄咗,剛才落嚟見到燒到漆黑一片,全部燒晒啲嘢,跌晒落嚟。」
住14樓的李女士,走火落樓後還不斷抹眼淚,她指是濃煙所致:「好煙呀!啲眼淚係咁流出嚟。直頭行唔到個樓梯,後尾去咗13樓殘廁閂埋門,要消防救落嚟。」